Vrou eis na plafon op haar val | Maroela Media
ŉ Sekretaresse van Bloemfontein eis meer as R470 000 in skadevergoeding nadat ‘n plafon by haar werkplek ineengestort en op haar geval het, het Netwerk24 Woensdag berig.
Nicolette Blaauw (38) het ŉ ernstige skouerbesering opgedoen toe die plafon op 28 Maart op haar geval het. Blaauw voer in hofdokumente aan dat sy baie pyn ervaar en dat dit intussen na haar nek versprei het. Volgens Blaauw sukkel sy selfs om haar hare met haar regterhand te kam.
Die eis sluit R23 000 vir mediese onkostes, R150 000 vir gedeeltelike ongeskiktheid en R300 000 vir algemene skade in. Volgens Blaauw was werkers by die Mediclinic waar sy gewerk het nalatig, aangesien hulle nie die nodige instandhoudingswerk gedoen het nie.
Mediclinic ontken die bewerings en meen Exeter Developments, wat die instandhouding van die spesifieke kantoor gedoen het, moet die blaam dra. Exeter Developments ontken intussen ook enige nalatigheid.
Blaauw het intussen ook ŉ eis ingedien teen die kontrakteur.
Wat van middelike aanspreeklikheid Mediclinic?
Ek wonder of dit n bbe kontrakteur was? Wie dit ookal is , weet seker nie dat jy vir R150 rand n maand n Miljoen rand aanspreeklikheid versekering kan koop wat eintlik n moet is want jy werk met mense en mense maak foute.
Ek het dalk slegte nuus vir die eiser en haar regspan. In SA word dit uitddruklik verbied (in wetgewing) dat ‘n werknemer skadevergoeding mag eis teen hy/sy werkgewer vir skade as gevolg van ‘n besering wat by die werk plek plaasgvind het. Die eiser kan haar slegs beroep op die ongevalle kommisaris en dan ook net beperkte verligting!
Hierdie beginsel is reeds in die grondwetlike hof getoets en daar is “uitgewysde sake” wat dit sal bevestig!